1.

A II. melléklet a következőképpen módosul: a) Az 1. cikk a következőképpen módosul: i. A „címezhető BIC-birtokos” meghatározása helyébe a következő lép: „— »címezhető BIC-birtokos«: olyan jogalany, amely: a) vállalkozási azonosító kóddal (BIC) rendelkezik; b) amelyet nem ismernek el a PM közvetett résztvevőjeként; valamint c) egy PM-számlatulajdonos levelezője vagy ügyfele vagy a PM egy közvetlen vagy közvetett részvevőjének fióktelepe, és amely e PM-számlatulajdonoson keresztül fizetési megbízásokat küldhet vagy fizetéseket fogadhat egy TARGET2 tagrendszerből,”. ii. A „kapcsolódó rendszer” meghatározása helyébe a következő szöveg lép: „— »kapcsolódó rendszer«: olyan rendszer, amelyet valamely illetékes hatóság felügyelete és/vagy felvigyázása alá tartozó, az Európai Unió vagy az Európai Gazdasági Térség (EGT) területén letelepedett jogalany irányít, és megfelel az euróban szolgáltatásokat kínáló infrastruktúrák helyére vonatkozó mindenkori, az EKB honlapján közzétett felvigyázói követelményeknek (*1), és amelyben a fizetések és/vagy pénzügyi eszközök kicserélése és/vagy elszámolása vagy rögzítése történik, ahol a) a pénzbeli kötelezettségeket a TARGET2-ben egyenlítik ki, és/vagy b) a pénzeszközöket a TARGET2-ben tartják, az EKB/2012/27 iránymutatásnak (*2), valamint a kapcsolódó rendszer és az adott eurorendszerbeli KB-k közötti kétoldalú megállapodásnak megfelelően; (*1) Az eurorendszernek az infrastruktúrák helyére vonatkozó jelenlegi politikáját az EKB honlapján (www.ecb.europa.eu) megtalálható alábbi közlemények határozzák meg: a) politikai nyilatkozat az euroövezeten kívüli székhelyű, euroalapú fizetési és elszámolási rendszerekről (Policy statement on euro payment and settlement systems located outside the euro area), 1998. november 3.; b) az eurorendszer politikája a központi szerződő fél általi elszámolás konszolidációjáról (The Eurosystem's policy with regard to consolidation in central counterparty clearing), 2001. szeptember 27.; c) az eurorendszer irányelvei az euróban denominált fizetési tranzakciókat elszámoló infrastruktúrák helyéről és működéséről (The Eurosystem's policy principles on the location and operation of infrastructures settling euro-denominated payment transactions), 2007. július 19.; d) az eurorendszer irányelvei az euróban denominált fizetési megbízások elszámolását végző infrastruktúrák helyéről és működéséről: a »jogi és operatív értelemben az euroövezetben található« kifejezés meghatározása (The Eurosystem's policy principles on the location and operation of infrastructures settling euro-denominated payment transactions: specification of »legally and operationally located in the euro area«), 2008. november 20.; e) az eurorendszer felvigyázói tevékenységének politikai keretrendszere (The Eurosystem's oversight policy framework), 2016. júliusi felülvizsgált változat." (*2) Az EKB/2012/27 iránymutatás (2012. december 5.) a transzeurópai automatizált valós idejű bruttó elszámolású rendszerről (TARGET2) (HL L 30., 2013.1.30., 1. o.).”" iii. A „rendelkezésre álló likviditás” meghatározása helyébe a következő szöveg lép: „— »rendelkezésre álló likviditás«: a résztvevő PM-számlájának követel egyenlege, és adott esetben a megfelelő euroövezeti NKB által a számlával kapcsolatban nyújtott, de még nem lehívott napközbeni hitel, vagy adott esetben az előbbinek a PM-számlán feldolgozott tartalékolt likviditás összegével csökkentett összege,”. iv. Az „üzleti nap” meghatározása helyébe a következő szöveg lép: „— »üzleti nap« vagy »TARGET2 üzleti nap«: minden olyan nap, amelyen a TARGET2 nyitva tart a fizetési megbízások elszámolására az V. függeléknek megfelelően,”. v. Az „elkülönített készpénzszámla” meghatározása helyébe a következő szöveg lép: „— »T2S elkülönített készpénzszámla (T2S DCA)«: a T2S DCA-tulajdonos által a TARGET2-[a KB neve/országhivatkozás beillesztendő]-ban/ben nyitott és a T2S-ben történő értékpapír-kiegyenlítéssel kapcsolatos készpénzfizetésekre használt számla,”. vi. A „nemteljesítési esemény” meghatározásában a g) pont helyébe a következő szöveg lép: „g) ha a résztvevő PM-számláján, T2S DCA-ján vagy TIPS DCA-ján lévő követel egyenlegére, illetve teljes vagyonára vagy annak jelentős részére biztosítási intézkedés, lefoglalás, elkobzás, vagy bármely olyan közjogi vagy magánjogi eljárás vonatkozik, amelynek célja a közérdek vagy a résztvevő hitelezői jogainak védelme;”. vii. Az „ügyfélszámla” meghatározása helyébe a következő szöveg lép: „— »ügyfélszámla«: valamely euroövezeti NKB által az Unióban vagy az EGT-ben letelepedett hitelintézet számára a PM-en kívül nyitott számla,”. viii. Az „Információs és Felügyeleti Modul (ICM)” meghatározásában a „résztvevőknek” szó helyébe a „PM-számlatulajdonosoknak” szó lép. ix. A „mindenkinek szóló ICM-üzenet” meghatározása helyébe a következő szöveg lép: „— »mindenkinek szóló ICM-üzenet«: az ICM-en keresztül valamennyi PM-számlatulajdonosnak vagy azok egy kiválasztott csoportjának egyidejűleg elküldött információ,”. x. A „közvetett résztvevő” meghatározásában „az EGT-ben” kifejezés helyébe „az Unióban vagy az EGT-ben” kifejezés lép. xi. A „befektetési vállalkozás” meghatározása helyébe a következő szöveg lép: „— »befektetési vállalkozás«: [a 2014/65/EU európai parlamenti és tanácsi irányelv (*3) 4. cikke (1) bekezdésének 1. pontját végrehajtó nemzeti jogszabályi rendelkezések beillesztendők] értelmében vett befektetési vállalkozás, [a 2014/65/EU irányelv 2. cikkének (1) bekezdését végrehajtó nemzeti jogszabályi rendelkezések beillesztendők]-ben meghatározott intézmények kivételével, feltéve, hogy a szóban forgó befektetési vállalkozás(t): a) a 2014/65/EU irányelv értelmében ilyenként kijelölt, elismert illetékes hatóság engedélyezte és felügyeli; és b) jogosult [a 2014/65/EU irányelv I. melléklete A. szakaszának 2., 3., 6. és 7. tételét végrehajtó nemzeti jogszabályi rendelkezések beillesztendők] alatt említett tevékenységek végzésére, (*3) Az Európai Parlament és a Tanács 2014/65/EU irányelve (2014. május 15.) a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról (HL L 173., 2014.6.12., 349. o.).”" xii. A „több címzett általi hozzáférés” meghatározásában „az EGT-ben letelepedett” kifejezés helyébe „az Unióban vagy az EGT-ben letelepedett” kifejezés lép. xiii. A „fő PM-számla” meghatározásában a „DCA” kifejezés helyébe „T2S DCA” kifejezés lép. xiv. A „résztvevő” meghatározása helyébe a következő szöveg lép: „— »résztvevő« [vagy »közvetlen résztvevő«]: az a jogalany, amely legalább egy PM-számlával (PM-számlatulajdonos) és/vagy egy T2S elkülönített készpénzszámlával (T2S DCA-tulajdonos) és/vagy egy TIPS elkülönített készpénzszámlával (TIPS DCA-tulajdonos) rendelkezik valamely eurorendszerbeli KB-nál,”. xv. A „fizetési megbízás” meghatározása helyébe a következő szöveg lép: „— »fizetési megbízás«: az átutalási megbízás, a likviditásátvezetési megbízás, a közvetlen terhelési utasítás, a PM-ből T2S DCA-ra történő likviditásátvezetési megbízás és a PM-ből TIPS DCA-ra történő likviditásátvezetési megbízás,”. xvi. A „PM-ből DCA-ra történő likviditásátvezetési megbízás” meghatározása helyébe a következő szöveg lép: „— »PM-ből T2S DCA-ra történő likviditásátvezetési megbízás«: meghatározott pénzösszegnek egy PM-számláról egy T2S DCA-ra történő átutalására vonatkozó utasítás,”. xvii. A „TARGET2 műszaki üzemzavara” meghatározásában az „aznapi feldolgozásuk” kifejezés helyébe az „azonos üzleti napi feldolgozásuk” kifejezés lép. xviii. A szöveg a következő fogalommeghatározásokkal egészül ki: „— »TARGET azonnali fizetési kiegyenlítési (TIPS) szolgáltatás«: az azonnali fizetési megbízások központi banki pénzben történő kiegyenlítése a TIPS platformon, — »TIPS platform«: a TIPS platformot üzemeltető NKB-k által biztosított egységes műszaki platform-infrastruktúra, — »TIPS platformot üzemeltető NKB-k«: a Deutsche Bundesbank, a Banco de España, a Banque de France és a Banca d'Italia, a TIPS platformot az eurorendszer javára kiépítő és üzemeltető központi banki feladatkörükben, — »TIPS telekommunikációs szolgáltató« az a vállalkozás, amely a) megfelel a TIPS platformhoz való csatlakozáshoz szükséges feltételeknek és a TIPS platformhoz technikai kapcsolatot létesített, az EKB/2012/27 iránymutatás IIb. mellékletének V. függelékében foglalt szabályoknak és eljárásoknak megfelelően, és b) aláírta a TIPS csatlakozási hostingra vonatkozó, az EKB honlapján elérhető feltételeket, — »TIPS elkülönített készpénzszámla (TIPS DCA)«: a TIPS DCA-tulajdonos által a TARGET2-[a KB neve/országhivatkozás beillesztendő]-ban/ben nyitott és az azonnali fizetési szolgáltatások ügyfelei részére történő nyújtására használt számla, — »harmonizált feltételek a TARGET2-ben TIPS elkülönített készpénzszámla nyitására és vezetésére«: a IIb. mellékletben megállapított feltételek, — »kapcsolt PM-számla«: az a PM-számla, amelyhez a TIPS DCA a likviditáskezelés ás a TIPS díjak megfizetése céljából kapcsolódik, — »azonnali fizetési megbízás«: az Európai Pénzforgalmi Tanács SEPA azonnali átutalási modelljével (SCT Inst) összhangban olyan fizetési megbízás, amely napi 24 órában, az év bármely naptári napján végrehajtható, azonnali vagy szinte azonnali feldolgozással és a megbízó értesítésével, — »visszahívási kérelem«: az SCT Inst modellel összhangban a TIPS DCA-tulajdonostól származó olyan üzenet, amellyel egy kiegyenlített azonnali fizetési megbízás visszatérítését kéri, — »visszahívásra adott pozitív válasz«: az SCT Inst modellel összhangban a visszahívási kérelmet megkapó fél által a visszahívási kérelemre válaszul, az adott visszahívási kérelem küldője javára kezdeményezett fizetési megbízás, — »PM-ből TIPS DCA-ra történő likviditásátvezetési megbízás«: meghatározott pénzösszegnek egy PM-számláról egy TIPS DCA-ra történő átutalására vonatkozó utasítás, — »TIPS DCA-ról PM-be történő likviditásátvezetési megbízás«: meghatározott pénzösszegnek egy TIPS DCA-ról egy PM-számlára történő átutalására vonatkozó utasítás,”. b) A 3. cikk helyébe a következő szöveg lép: „3. cikk A TARGET2 általános leírása (1) A TARGET2 valós idejű bruttó elszámolást biztosít az euróban történő fizetésekre, központi banki pénzben történő kiegyenlítéssel, PM-számlákon, az értékpapírügyletek céljára T2S DCA-kon és az azonnali fizetések céljára TIPS DCA-kon keresztül. (2) A TARGET2-[KB neve/országhivatkozás beillesztendő]-ben a következő tranzakciók kerülnek feldolgozásra: a) a közvetlenül az eurorendszer monetáris politikai műveleteiből eredő vagy azokkal összefüggő tranzakciók; b) az eurorendszert érintő devizaműveletek eurolábának teljesítése; c) a határon átnyúló nagy értékű nettó elszámolási rendszerek tranzakcióiból eredő euroátutalások kiegyenlítése; d) a rendszerszempontból jelentős, euroalapú kisértékű fizetési rendszerek tranzakcióiból eredő euroátutalások kiegyenlítése; e) az értékpapírügyletek készpénzlábának kiegyenlítése; f) a T2S DCA-ról T2S DCA-ra történő likviditásátvezetési megbízások, a T2S DCA-ról PM-be történő likviditásátvezetési megbízások és a PM-ből T2S DCA-ra történő likviditásátvezetési megbízások; fa) azonnali fizetési megbízások; fb) visszahívásra adott pozitív válaszok; fc) a TIPS DCA-ról PM-be történő likviditásátvezetési megbízások és a PM-ből TIPS DCA-ra történő likviditásátvezetési megbízások; valamint g) minden egyéb, TARGET2 résztvevőkhöz euróban intézett tranzakció. (3) A TARGET2 valós idejű bruttó elszámolást biztosít az euróban történő fizetésekre, központi banki pénzben történő kiegyenlítéssel, PM-számlákon, T2S DCA-kon és TIPS DCA-kon keresztül. A TARGET2 az SSP alapján jön létre és működik, amelyen keresztül a fizetési megbízások azonos technikai módszerrel kerülnek benyújtásra és feldolgozásra, illetve amelyen keresztül a fizetések végül azonos technikai módszerrel kerülnek fogadásra. A T2S DCA-k működését illetően a TARGET2 műszaki értelemben a T2S platform alapján jön létre és működik. A TIPS DCA-k működését illetően a TARGET2 műszaki értelemben a TIPS platform alapján jön létre és működik. (4) A(z) [a KB neve beillesztendő] az e Feltételek szerinti szolgáltatások nyújtója. Az SSP-t üzemeltető NKB-k intézkedéseit és mulasztásait a(z) [a KB neve beillesztendő] intézkedéseinek és mulasztásainak kell tekinteni, amelyekért az az alábbi 31. cikknek megfelelően visel felelősséget. Az e Feltételek szerinti részvétel nem hoz létre szerződéses kapcsolatot a PM-számlatulajdonosok és az SSP-t üzemeltető NKB-k között, amikor ez utóbbiak bármelyike e minőségében jár el. Az e Feltételek értelmében nyújtott szolgáltatásokkal kapcsolatban a PM-számlatulajdonos által az SSP-nek továbbított, illetve kapott utasításokat, üzeneteket vagy információkat úgy kell tekinteni, hogy azok címzettje vagy küldője a(z) [a KB neve beillesztendő]. (5) A TARGET2 jogilag a valamennyi TARGET2 tagrendszerből álló, több fizetési rendszer, amelyeket a 98/26/EK irányelvet végrehajtó nemzeti jogszabályok alapján »rendszerek«-nek jelölnek. A TARGET2-[a KB neve/országhivatkozás beillesztendő] »rendszer«-nek minősül a [98/26/EK irányelvet végrehajtó, adott jogszabályi rendelkezések beillesztendők] alapján. (6) A TARGET2-ben való részvétel a gyakorlatban a TARGET2 tagrendszerben való részvétel útján történik. E Feltételek meghatározzák a TARGET2-[a KB neve/országhivatkozás beillesztendő]-ban/-ben a PM-számlatulajdonosok és a(z) [a KB neve beillesztendő] kölcsönös jogait és kötelességeit. A fizetési megbízások a Feltételek szerinti feldolgozásának szabályai (a IV. cím és az I. függelék) vonatkoznak bármely PM-számlatulajdonos által küldött valamennyi fizetési megbízásra és fogadott fizetésre.” c) A 4. cikk a következőképpen módosul: i. Az (1) bekezdés a) és b) pontja helyébe a következő szöveg lép: „a) az Unióban vagy az EGT-ben letelepedett hitelintézetek, beleértve azt az esetet is, amikor az Unióban vagy az EGT-ben letelepedett fióktelepen keresztül járnak el; b) az EGT-n kívül letelepedett hitelintézetek, feltéve, hogy az Unióban vagy az EGT-ben letelepedett fióktelepen keresztül járnak el;”. ii. (A magyar változatot nem érinti). iii. A (2) bekezdés c) és d) pontja helyébe a következő szöveg lép: „c) az Unióban vagy az EGT-ben letelepedett befektetési vállalkozások; d) a kapcsolódó rendszereket irányító és e minőségükben eljáró jogalanyok; és” iv. (A magyar változatot nem érinti). d) Az 5. cikk a következőképpen módosul: i. A (3) bekezdés helyébe a következő szöveg lép: „(3) A PM-számlatulajdonosok kijelölhetnek jogalanyokat a PM közvetett résztvevőiként, amennyiben a 6. cikkben meghatározott követelményeknek megfelelnek.” ii. A (4) bekezdés a) és b) pontjában „az EGT-ben” kifejezés helyébe „az Unióban vagy az EGT-ben” kifejezés lép. e) A 6. cikk (1) bekezdésében „Az EGT-ben” kifejezés helyébe „Az Unióban vagy az EGT-ben” kifejezés lép. f) A 7. cikk a következőképpen módosul: i. A (3) bekezdés helyébe a következő szöveg lép: „(3) Arra a PM-számlatulajdonosra, amely elfogadja, hogy PM-számláját fő PM-számlaként jelöljék ki, kötelezőek lesznek az adott PM-számlához kapcsolódó minden T2S DCA megnyitásával és vezetésével kapcsolatos számlák az e melléklet VI. függelékében meghatározottak szerint, tekintet nélkül a PM-számlatulajdonos és a T2S DCA-tulajdonos közötti szerződéses vagy egyéb megállapodások tartalmára vagy azok esetleges megszegésére.” ii. A (4) és az (5) bekezdésben a „DCA” szó helyébe a „T2S DCA” kifejezés lép. iii. A szöveg a következő (6) és (7) bekezdéssel egészül ki: „(6) Arra a PM-számlatulajdonosra, amely elfogadja, hogy PM-számláját kapcsolt PM-számlaként jelöljék ki, kötelezőek lesznek az adott PM-számlához kapcsolódó minden TIPS DCA megnyitásával és vezetésével kapcsolatos számlák az e melléklet VI. függelékében meghatározottak szerint, tekintet nélkül a PM-számlatulajdonos és a TIPS DCA-tulajdonos közötti szerződéses vagy egyéb megállapodások tartalmára vagy azok esetleges megszegésére. Egy kapcsolt PM-számlához legfeljebb 10 TIPS DCA kapcsolódhat. (7) A kapcsolt PM-számla tulajdonosának áttekintéssel kell rendelkeznie az adott PM-számlához kapcsolódó TIPS DCA-kon rendelkezésre álló likviditásról, és biztosítania kell, hogy a TIPS DCA-tulajdonosok tudomással bírjanak az ezen likviditás kezelésére vonatkozó felelősségükről.” g) A 8. cikk (1) bekezdése a) pontjának i. alpontjában az „a TARGET2-[a KB neve/országhivatkozás beillesztendő]-höz” kifejezés helyébe a „az SSP-hez” kifejezés lép. h) A 11. cikk a következőképpen módosul: i. A (3) bekezdés első mondata helyébe a következő szöveg lép: „A TARGET2 Információs Rendszerben (T2IS) az EKB honlapján egy erre szolgáló weboldalon naprakész információknak kell rendelkezésre állniuk az SSP működési státusa tekintetében.” ii. A szöveg a következő (4a) bekezdéssel egészül ki: „(4a) A kapcsolt PM-számla tulajdonosa felelős azért, hogy TIPS DCA-tulajdonosait megfelelő időben tájékoztassa minden releváns mindenkinek szóló ICM-üzenetről, beleértve a bármely TIPS DCA-tulajdonos TARGET2-[a KB neve/országhivatkozás beillesztendő]-ben való részvételének felfüggesztésével vagy megszüntetésével kapcsolatos üzeneteket is.” iii. (A magyar változatot nem érinti). i) A 13. cikk a következőképpen módosul: i. A c) és d) pont helyébe a következő szöveg lép: „c) likviditásátvezetési megbízások; d) PM-ből T2S DCA-ra történő likviditásátvezetési megbízások; és” ii. a szöveg a következő e) ponttal egészül ki: „e) PM-ből TIPS DCA-ra történő likviditásátvezetési megbízások.” j) A 14. cikk (3) bekezdése helyébe a következő szöveg lép: „(3) Az SSP a fizetési megbízások feldolgozásának időbélyegzőjét a fizetési megbízások beérkezési sorrendje alapján csatolja.” k) A 15. cikk (2) bekezdése helyébe a következő szöveg lép: „(2) Nagyon sürgős fizetési megbízást kizárólag a következők jelölhetnek meg: a) KB-k; és b) résztvevők, a CLS Bank International számára és onnan érkező fizetések esetében, a CLS CCP és a CLSNow szolgáltatáshoz kapcsolódó fizetések kivételével, és a kapcsolódó rendszerekkel való elszámolásokkal összefüggésben a kapcsolódó rendszerek interfészén keresztül történő likviditásátvezetésre vonatkozó megbízások esetében. A kapcsolódó rendszer által a kapcsolódó rendszerek interfészén keresztül benyújtott, a résztvevő PM-számlájának megterhelésére és jóváírására vonatkozó valamennyi fizetési megbízás, valamint valamennyi PM-ből T2S DCA-ra történő likviditásátvezetési megbízás és PM-ből TIPS DCA-ra történő likviditásátvezetési megbízás nagyon sürgős fizetési megbízásnak minősül.” l) A 29. cikk (1) bekezdésének b) pontja helyébe a következő szöveg lép: „b) használható likviditásátvezetési megbízások, TIPS DCA-ról PM-be történő likviditásátvezetési megbízások, PM-ből TIPS DCA-ra történő likviditásátvezetési megbízások, PM-ből T2S DCA-ra történő likviditásátvezetési megbízások, valamint az ICM-nek a T2S többletszolgáltatásokkal együtt történő használata esetén T2S DCA-ról PM-be történő likviditásátvezetési megbízások benyújtására; és” m) A 31. cikk (5) bekezdése helyébe a következő szöveg lép: „(5) A(z) [illessze be az (EU) 2015/2366 európai parlamenti és tanácsi irányelvet (*4) végrehajtó nemzeti jogi rendelkezéseket] ellenére az (1)–(4) bekezdés annyiban érvényesül, amennyiben a(z) [a KB neve beillesztendő] felelőssége kizárható. (*4) Az Európai Parlament és a Tanács (EU) 2015/2366 irányelve (2015. november 25.) a belső piaci pénzforgalmi szolgáltatásokról és a 2002/65/EK, a 2009/110/EK és a 2013/36/EU irányelv és a 1093/2010/EU rendelet módosításáról, valamint a 2007/64/EK irányelv hatályon kívül helyezéséről (HL L 337., 2015.12.23., 35. o.).”" n) A 34. cikk a következőképpen módosul: i. Az (1) bekezdés második mondata helyébe következő szöveg lép: „E bekezdés alkalmazásában a 2014/59/EU európai parlamenti és tanácsi irányelv (*5) értelmében vett válságmegelőzési vagy válságkezelési intézkedéseknek a PM-számlatulajdonossal szemben történő meghozatala nem minősül automatikusan fizetésképtelenség miatti eljárás megindulásának. (*5) Az Európai Parlament és a Tanács 2014/59/EU irányelve (2014. május 15.) a hitelintézetek és befektetési vállalkozások helyreállítását és szanálását célzó keretrendszer létrehozásáról és a 82/891/EGK tanácsi irányelv, a 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/EU, 2012/30/EU és 2013/36/EU irányelv, valamint az 1093/2010/EU és a 648/2012/EU európai parlamenti és tanácsi rendelet módosításáról (HL L 173., 2014.6.12., 190. o.).”" ii. a (4) bekezdés a) pontjában a „DCA-tulajdonos” kifejezés helyébe a „T2S DCA-tulajdonos” kifejezés lép. o) A 38. cikk a következő (1a) bekezdéssel egészül ki: „(1a) Az (1) bekezdéstől eltéréssel a résztvevő beleegyezik abba, hogy a 34. cikk alapján hozott intézkedésekre vonatkozó információk nem minősülnek bizalmas jellegűnek.” p) A 39. cikk (3) bekezdése a) pontjának ii. alpontja helyébe a következő szöveg lép: „ii. a résztvevő mindaddig nem viheti be a TARGET2-be a résztvevőtől eltérő jogalany számlájára pénzeszközök átutalására vonatkozó fizetési megbízást, ameddig nem kapja meg a(z) [a KB neve beillesztendő]-tól az arra vonatkozó visszaigazolást, hogy a fizető fizetési szolgáltatójának képviseletében a szükséges bejelentést megtették, illetve a hozzájárulást megadták;” q) A 42. cikk első mondatában a „beleértve annak függelékeit is” szövegrész helyébe a „beleértve a függelékeket is” szövegrész lép. r) Az I. függelékben „Az ICM használata” című 8. pont a következőképpen módosul: i. A (8) bekezdés c) és d) pontja helyébe a következő szöveg lép: „c) a valós idejű 6. sz. kiegyenlítési eljárás alkalmazásával a PM-számláról a kapcsolódó rendszer által vezetett technikai számlára;” d) a PM-ből T2S DCA-ra történő likviditásátvezetési megbízás révén, vagy az ICM-nek a T2S többletszolgáltatásokkal együtt történő használata esetén T2S DCA-ról PM-be történő likviditásátvezetési megbízások benyújtására; és” ii. A szöveg a következő (8) bekezdés e) ponttal egészül ki: „e) a PM-ből TIPS DCA-ra történő likviditásátvezetési megbízás vagy TIPS DCA-ról PM-be történő likviditásátvezetési megbízás révén.” s) A IV. függelék a következőképpen módosul: i. „Az SSP üzemeltetésének áttelepítése egy másik helyszínre” című 4. pont c) alpontjában a „PM-ből DCA-ra történő likviditásátvezetési megbízással” szövegrész helyébe a „PM-ből T2S DCA-ra történő likviditásátvezetési megbízással” szöveg lép. ii. „Az átmeneti tartalékrendszer alkalmazása” című 6. pont a következőképpen módosul: — A c) ii. alpont helyébe a következő szöveg lép: „i. a CLS Bank Internationallel kapcsolatos fizetések, a CLS CCP és a CLSNow szolgáltatáshoz kapcsolódó fizetések kivételével;” — a d) iii. alpont helyébe a következő szöveg lép: „iii. a T2S DCA-ról PM-be történő likviditásátvezetési megbízások.” iii. Az „Egyéb rendelkezések” című 8. pont b) alpontjában az „SSP” szó helyébe az „SSP műveleti csapata kifejezés” lép. t) A II. melléklet V. függeléke a következőképpen módosul: i. A menetrend helyébe a következő szöveg lép: „Idő Leírás 6.45-7.00 Napközbeni műveletek előkészítésének üzleti időszaka (1) 7.00-18.00 Napközbeni feldolgozás 17.00 Az ügyfélfizetések befogadásának zárása, azaz olyan fizetéseké, ahol a fizetés küldője és/vagy címzettje nem közvetlen vagy közvetett résztvevő; ezeket a rendszer az MT 103 vagy MT 103+ üzenet használatával azonosítja 18.00 A bankközi fizetések befogadásának zárása, azaz olyan fizetéseké, amelyek nem ügyfélfizetések A TARGET2 és a TIPS közötti likviditásátvezetések zárása Röviddel 18.00 után A TARGET2 utolsó algoritmusainak befejezése Az utolsó algoritmusok befejezésekor A TARGET2 üzenetet küld a TIPS-nek az üzleti nap TIPS-ben való megváltoztatásának kezdeményezésére Röviddel az utolsó algoritmusok befejezését követően Nap végi fájlok (főkönyv) beérkeznek a TIPS-től 18.00-18.45 (2) Napvégi feldolgozás 18.15 (2) A központi banki rendelkezésre állás igénybevételének általános lezárása (Röviddel) 18.30 (után) (3) A számviteli rendszerek frissítéséhez szükséges adatok a KB-k rendelkezésére állnak 18.45-19.30 (3) Napi feldolgozás kezdete (új üzleti nap) 19.00 (3) -19.30 (2) Likviditás biztosítása a PM-számlán 19.30 (3) »Feldolgozás kezdete« üzenet és a PM-számlákról az alszámlákra/technikai számlára történő likviditásátvezetésre vonatkozó állandó megbízások teljesítése (kapcsolódó rendszerekkel kapcsolatos kiegyenlítés) A TARGET2 és a TIPS közötti likviditásátvezetések kezdete 19.30 (3) -22.00 További likviditásátvezetések végrehajtása az ICM-en keresztül a valós idejű 6. sz. kiegyenlítési eljárás tekintetében; további likviditásátvezetések végrehajtása az ICM-en keresztül az interfészes 6. sz. kiegyenlítési eljárás tekintetében, mielőtt a kapcsolódó rendszer »ciklus eleje« üzenetet küld; a kapcsolódó rendszerek éjszakai műveleteinek kiegyenlítési időszaka (csak a kapcsolódó rendszerekkel kapcsolatos, valós idejű 6. sz. kiegyenlítési eljárás és interfészes 6. sz. kiegyenlítési eljárás tekintetében) 22.00-1.00 Műszaki karbantartási időszak 1.00-7.00 A kapcsolódó rendszerek éjszakai műveleteinek kiegyenlítési eljárása (csak a kapcsolódó rendszerekkel kapcsolatos, valós idejű 6. sz. kiegyenlítési eljárás és interfészes 6. sz. kiegyenlítési eljárás tekintetében) A TARGET2 és a TIPS közötti likviditásátvezetések ii. A szöveg a következő 6. bekezdéssel egészül ki: „6. A TARGET2 Információs Rendszerben (T2IS) az EKB honlapján egy erre szolgáló weboldalon naprakész információknak kell rendelkezésre állniuk az SSP működési státusa tekintetében. Az SSP működési státusára vonatkozó információk a T2IS-ben és az EKB honlapján csak rendes munkaidőben kerülnek aktualizálásra.” u) A II. melléklet VI. függeléke a következőképpen módosul: i. Az 1. pont utolsó mondata helyébe a következő szöveg lép: „A résztvevő PM-számlájáról küldött, PM-ből T2S DCA-ra történő likviditásátvezetési megbízások vagy PM-ből TIPS DCA-ra történő likviditásátvezetési megbízások, valamint a résztvevő PM-számlájára érkező, T2S DCA-ról PM-be történő likviditásátvezetési megbízások vagy TIPS DCA-ról PM-be történő likviditásátvezetési megbízások az adott PM-számlára választott a) vagy b) díjtétel szerint díjkötelesek.” ii. A 12. és 13. pontban és a táblázatban a „DCA” kifejezés helyébe „T2S DCA” kifejezés lép. iii. A táblázat az „Információszolgáltatás” alatt a harmadik („U2A lekérdezések”) és a negyedik („Állományba gyűjtött üzenetek”) mező között a következő mezővel egészül ki: „Letöltött U2A lekérdezések 0,7 eurocent Minden generált és letöltött U2A-lekérdezés minden egyes lekérdezett üzleti tétele után” iv. A szöveg a következő 13a. és 13b. bekezdéssel egészül ki: „A kapcsolt PM-számlák tulajdonosait terhelő díjak 13a. A kapcsolt PM-számla tulajdonosa részére az adott PM-számlához kapcsolódó TIPS DCA-kkal összefüggő TIPS szolgáltatásért a következő díjakat számítják fel. Díjtétel Ár Magyarázat Kiegyenlítési szolgáltatások Azonnali fizetési megbízás 0,20 eurocent A ki nem egyenlített tranzakciókért is felszámítandó Visszahívási kérelem 0,00 Visszahívásra adott negatív válasz 0,00 Visszahívásra adott pozitív válasz 0,20 eurocent A jóváírandó TIPS DCA-hoz kapcsolódó kapcsolt PM-számla tulajdonosa részére kell felszámítani (ki nem egyenlített tranzakciók esetén is) 13b. A TIPS platformhoz 2019 végéig beérkező, együttesen számított első tízmillió azonnali fizetési megbízás és visszahívásra adott kedvező válasz díjmentes. A(z) [a KB neve beillesztendő] a TIPS platformhoz 2019 végéig beérkező további azonnali fizetési megbízások és visszahívásra adott kedvező válaszok díját a kapcsolt PM-számla tulajdonosának a következő évben számítja fel.” v. A 14. pont utolsó mondata helyébe a következő szöveg lép: „A fizetést legkésőbb ugyanezen hónap tizennegyedik üzleti napjáig a(z) [a KB neve beillesztendő] által megjelölt számlára kell teljesíteni, vagy azzal a PM-számlatulajdonos által megjelölt számlát kell megterhelni.”